Universitatea de Tehnologie și Economie din Budapesta

Universitatea de Tehnologie și Economie din Budapesta (în maghiară Budapesti Műszaki és Gazdaságtudományi Egyetem sau prescurtat Műegyetem), abreviată în limba maghiară BME, este cea mai importantă universitate tehnică din Ungaria și una dintre cele mai vechi din lume, fiind fondată în 1782. Istoric BME este considerat cel mai vechi institut de tehnologie din lume, care are rang și structură universitare. El a fost primul institut din Europa pentru pregătirea inginerilor la nivel universitar. Instituția precursoare a universității actuale a fost fondată în 1782 de împăratul Iosif al II-lea și a fost numită în latină Institutum Geometrico-Hydrotechnicum ("Institutul de Geometrie și Hidrotehnică"). „Berg-Schola”, școala montană, primul institut modern de tehnologie minieră din lume, a fost fondat în Selmecbánya, Regatul Ungariei (azi Banská Štiavnica, Slovacia), în 1735. Mulți membri ai personalului didactic de la BME au venit de la Selmecbánya. În 1860 limba maghiară a înlocuit limba latină ca limbă de predare. Ea a fost reorganizată în 1871 ca Universitatea Tehnică Regală Iosif și a fost ridicată la un rang de egalitate cu alte universități din țară. În 1910 și-a mutat sediul în locul unde se află și astăzi, în apropierea Pieței Gellert (de lângă Hotelul Gellért construit în stilul Art Nouveau). În 1934 a fost reorganizată din nou ca Universitatea de Tehnologie și Economie Iosif și a jucat un rol dominant în procesul de industrializare din perioada interbelică, prin pregătirea inginerilor și economiștilor din Ungaria. Universitatea a fost restructurată din nou, după cel de-al Doilea Război Mondial. Revoluția ungară din 1956 a fost parțial începută de studenții de la această universitate, urmați de mulți profesori. În 1967, cele două universități tehnice aflate în Budapesta au fuzionat pentru a forma Universitatea Tehnică din Budapesta, cu șase facultăți. În 2000 - la doi ani după înființarea Facultății de Științe Economice și Sociale - denumirea oficială a fost schimbată în cea de Universitatea de Tehnologie și Economie din Budapesta. Studenți celebri Laureați ai Premiului Nobel Dennis Gabor, inventatorul holografiei (Premiul Nobel pentru fizică în 1971) George Olah, Premiul Nobel pentru chimie în 1994 Eugene Wigner, Premiul Nobel pentru fizică în 1963 Philipp Lenard, Premiul Nobel pentru fizică în 1905 Alții Alfréd Hajós - campion olimpic la înot Aurel Vlaicu - inginer român Alajos Hauszmann Donát Bánki - coinventatorul carburatorului modern Karl Ereky (Károly Ereky, născut Károly Wittmann) Enea Grapini - inginer român Kálmán Kandó Tódor Kármán (Theodore von Kármán) Károly Kós Augustin Maior - pionier al telegrafiei Dénes Mihály Ernő Rubik Imre Steindl - arhitectul Parlamentului Ungar Leó Szilárd (inventator al bombei atomice și reactorului nuclear) Ede Teller (inventator al bombei cu hidrogen) Pál Erdős Donát Bánki Árpád Gerecs Imre Makovecz Lajos Kollár András Ekler Kálmán Tihanyi Károly Simonyi - fizician, tatăl lui Charles Simonyi Josef Petzval - fizician Referințe Legături externe Site web oficial International Education Center Arhivat în 19 noiembrie 2011, la Wayback Machine. Detailed history in English and in Hungarian Arhivat în 7 februarie 2012, la Wayback Machine. Photo Gallery--A very large collection Map of the university Arhivat în 6 noiembrie 2012, la Wayback Machine. Education informations Aerial photographs of the University